पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमित मरीजों के मिलने का ग्राफ दिन पर दिन बढ़ रहा है। जिले में शहर के साथ अब ग्रामीण एरिया में कोरोना केस मिलने लगे हैं। वहीं, राहत की खबर यह है कि रिकवर होने वाले मरीजों में भी इजाफा हो रहा है। सात दिन के आंकड़े बताते हैं कि कुल 2517 कोरोना संक्रमित मरीज मिले और इस अंतराल में 75 फीसदी के करीब यानी 1882 कोरोना संक्रमण से स्वस्थ हुए हैं।
जिले में शुक्रवार को 400 कोरोना केस मिले और 363 मरीज रिकवर होकर घर लौटे। एक दिन में 21 लाेगाें की कोरोना से मौत होना चिंता का विषय बना है। 400 नए केस मिलने के साथ ही जिले में कुल संक्रमित मरीजों की संख्या 19,215 पर पहुंच गई है।
जिले में अब कोरोना के 1747 एक्टिव केस हैं। इनमें 1699 मरीज होम आइसोलेशन में और 48 मरीज पीजीआई सहित अन्य निजी अस्पतालों में उपचाराधीन हैं। 21 लोगों की मौत होने के साथ ही अब जिले में कोरोना से मौत का आंकड़ा 296 तक पहुंच गया है। जिले में अब तक 17172 लोग कोरोना को हरा चुके हैं। स्वास्थ्य विभाग की टीम ने शुक्रवार को 2931 लोगों की सैंपलिंग की। इसमें देर शाम तक 1179 लोगों की रिपोर्ट आने का इंतजार किया जाता रहा। जिले में कोविड पॉजिटिविटी दर 5.04 फीसदी और रिकवरी रेट 89.36 फीसदी दर्ज की गई है।
इन एरिया में रहने वाले कोरोना मरीजों की मौत हुई
माता दरवाजा निवासी 42 वर्षीय श्रमिक, महावीर पार्क के समीप निवासी 45 वर्षीय महिला, देव काॅलोनी निवासी 70 वर्षीय बुजुर्ग, तेज काॅलोनी निवासी 48 वर्षीय व्यक्ति, भगत सिंह काॅलोनी निवासी 62 वर्षीय बुजुर्ग महिला, सेक्टर-4 निवासी 88 वर्षीय बुजुर्ग बोहर गांव में 65 वर्षीय बुजुर्ग महिला, काहनौर निवासी 36 वर्षीय महिला, डीएलएफ काॅलोनी निवासी 60 वर्षीय बुजुर्ग, बरसी नगर निवासी 65 वर्षीय बुजुर्ग महिला, जनता काॅलोनी निवासी 47 वर्षीय महिला सहित अन्य कॉलोनियों में कोरोना से मौत हुई हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn